એકવાર મોતીભાઈ, આશાભાઈ અને ઈશ્વરભાઈની સહિયારી જમીનનું સરકારી મહેસૂલ ચઢી ગયું હતું. કલેક્ટર જમીન જપ્ત કરી લે તેવી તેમને નોટિસ મળી હતી. દુષ્કાળનો સમય અને જમીન ઉપર બીજું દેવું હોવાથી, આટલી રકમ કોઈ ઠેકાણેથી મેળવવી મુશ્કેલ હતી. છેવટે મોતીભાઈએ શાસ્ત્રીજી મહારાજને પત્ર લખ્યો અને સાથે બે કીર્તનો બનાવી મોકલ્યાં. મોતીભાઈનો આ પત્ર નિર્ગુણદાસ સ્વામીએ શાસ્ત્રીજી મહારાજને વાંચવા આપ્યો. પરંતુ તેઓએ પત્ર એમ ને એમ નિર્ગુણદાસ સ્વામીને પાછો આપી દીધો અને કહ્યું : ‘મારે નથી વાંચવો.’